OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 9. |

|  |
| --- |
| НАСТАВНА ЈЕДИНИЦА**: СНАЛАЖЕЊЕ У НАСЕЉУ** |
| ОБРАЗОВНО-ВАСПИТНИ ЗАДАЦИ:  - Познавање основних начина сналажења у насељу (коришћење адресе и карактеристичних објеката);  - Одређивање почетка улице и распореда парних и непарних бројева;  - Примена знања у решавању једноставних проблемских ситуација. |

|  |  |
| --- | --- |
| **ТИП ЧАСА**   1. **Обрада** 2. Утврђивање 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Уџбеник, креде у боји, папирићи, скица насеља,ппт |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална |
| Образовни стандарди: 1 ПД.1.4.2 | |

Т О К Ч А С А

|  |
| --- |
| **Уводни део: ................ минута**  **Наставник уводи тему часа и кратко објашњава да адресу чине назив улице и број зграде**. Ученици на лепљивим папирићима (стикерима) пишу своју адресу. За то време, наставник на табли кредом нацрта улицу и стилизовани трг или већи објекат од кога почиње улица. На „почетку улице“ постави таблу са њеним називом (највећа улица у насељу). **Објашњава како се одређују почетак, као и лева и десна страна улице**. Прозива ученике који живе у датој улици да свој папирић са адресом поставе на одговарајућу страну „улице“. Затим, нацрта нову улицу (тако да што приближније одговара стварном распореду улица у насељу) и понавља исту активност док сви ученици не дају одговор. |

:::

|  |
| --- |
| **Главни део: ...... минута**  Кроз вођену дискусију уради се Налог – мегафон са 20 стране. **Наставник пита ученике зашто бројеви на приказаној улици почињу с леве стране (црква сугерише да је ту центар насеља или трг).** Проверава разумевање принципа по коме се одређује почетак улице питањем где почиње улица у којој се налази њихова школа. На исти начин анализира се одређивање леве и десне стране улице. Наставник сумира дискусију наглашавајући важност адресе за сналажење у насељу.  **У следећем кораку, наставник отвара проблем сналажења у насељима (селима) у којима не постоје називи улица и бројеви кућа**. Пита ученике како људи добијају пошту (када је она адресирана само на одређену особу) или шта им помаже да новим посетиоцима објасне како могу наћи њихову кућу**. По потреби усмерава ученике ка уочавању другог начина сналажења у насељу, преко карактеристичних објеката( црква, трг, споменик,парк,река, мост...).** Наглашава да се овај начин сналажења у насељу користи увек, а не само онда када нема назива улица и бројева. Као илустрацију, пита ученике како би, у случају да не знају тачну адресу, некоме објаснили где се налази њихова школа. После неколико одговора, уопштава принцип, позивајући се на карактеристичне објекте које су навели ученици и наводећи неке типичне објекте преко којих се обично оријентишемо у насељу (мост, црква, тржни центар...).  Ученици затим индивидуално раде Налог – писање на 8. страни у радној свесци (наставник даје усмену инструкцију).  У дискусији о одговорима, пожељно је указати на различите путеве до Анине куће и одредити који је најлакши или најкраћи. Као вид утврђивања, наставник може ученицима дати додатни задатак да дају име Аниној улици и да куће обележе одговарајућим бројевима (тј. да одреде почетак, леву и десну страну улице).  *Записујемо:*  **Свака зграда, кућа... има своју адресу. Адреса садржи назив улице, број зграде или куће, назив града и земље. Табле са називом улице постављене су на почетку сваке улице. Све улице имају леву и десну страну.Куће са леве стране имају непарне бројеве, а куће са десне стране улице имају парне бројеве.У селима где обично не постоје називи улица и бројеви кућа, сналазимо се помоћу важних објеката( мост, трг, црква...)** |
| **Завршни део:......минута**  Рад на задацима у Радној свесци.  Ако је изводљиво, може се отићи до најближе улице и исто поновити очигледним примером. |